Source: https://www.monitoruldegalati.ro/sport/junioarele-3-de-la-csm-galati-si-au-luat-revansa-cu-handbal-art-junioarele-1-de-la-cele-doua-echipe-galatene-au-ratat-turneul-final.html
Timestamp: 2020-07-02 09:02:24+00:00

Document:
Junioarele 3 de la CSM Galaţi şi-au luat revanşa cu Handbal Art. Junioarele 1 de la cele două echipe gălăţene au ratat turneul final - Monitorul de Galati - Ziar print si online
Junioarele 3 de la CSM Galaţi şi-au luat revanşa cu Handbal Art. Junioarele 1 de la cele două echipe gălăţene au ratat turneul final Recomandat
Miercuri, 04 Martie 2020 13:12
Duminică a fost o zi încărcată cu patru meciuri de handbal din campionatul junioarelor în sala Siderurgistul. Prima confruntare a adus faţă în faţă la junioare 3, ACS Lucian Bute Olimpic şi AHC Olimpia Brăila. Olimpicele pregătite de Dana Goldic şi Nicoleta Vlad au folosit acest prilej ca să pregătească fazele superioare la junioare 4 unde sunt creditate cu şanse mari la medalii, au jucat cu ambiţie şi au câştigat cu 35-27. Au urmat două partide de junioare 1. Din păcate, ambele echipe gălăţene au părăsit terenul învinse: Handbal Art - CSM Bucureşti 23-39 respectiv CSM Galaţi - CSS Tulcea 26-29 şi ratează astfel calificarea la turneul final. Ăsta e Galaţiul!
Cel mai aşteptat meci al zilei a fost cel dintre CSM Galaţi, antrenor Daciana Balaban şi Handbal Art, antrenori: Mădălina Postelnicu şi Gabriela Artene. Partida s-a desfăşurat într-o atmosferă incendiară creată de cele două galerii şi a început cu un gest frumos al artistelor care le-au oferit mărţişoare adversarelor. Liderul neînvins al grupei B a început mai bine, cu o apărare avansată la sânge şi a condus cu 8-4, dar csm-istele au revenit şi au intrat în avantaj la vestiare, scor 10-9. Scenariul s-a menţinut şi în partea a doua, Art-ul a fost în avantaj de 2-3 goluri, fetele antrente de Daciana Balaban au strâns rândurile, au luptat, au revenit spectaculos şi au întors soarta partidei în ultimele cinci minute.
„Mă bucur că am reuşit o victorie duminică, o victorie care ne lasă să sperăm la rezultate mai bune pe viitor, mai ales că am obţinut-o în compania unei echipe foarte bune care câştigase tot. Mai avem o singură etapă în grupă, după care ne vom duela în Grupa Valoare alături de foarte bune. Acum după prima perioadă, pot să spun că am anumite mulţumiri faţă de ce au oferit fetele mele în jocurile pe care le-am avut, dar sunt şi minusuri pe care sper să le pot repara în perioada imediat următoare. Am aşteptări de la ele pentru că sunt fete muncitoare şi talentate şi vă promit că vom face tot ce depinde de noi pentru a avea rezultate din ce în ce mai bune”, ne-a declarat antrenoarea Daciana Balaban.
Rezultat final: 23-18. Loturile de jucătoare: Barbu, Timofti - Bălănică, Dabija, Soare, Dănilă, Vieru, Baştină, Popovici, Dobrea, Trincă, Iorga, Gavril, Teacă, Jalbă - CSM Galaţi; Enache, L.Ivaşcu - Costache, A.Ivaşcu, Andrei, Gânsac, Buric, Şoltuz, Leagăn, Suzan, Aftene, Cristea, Constandache, Bordeanu, Lupea - Handbal Art. Ambele echipe gălăţene se califică pentru Grupa Valoare. Alte rezultate: CSM Galaţi - CSM Bacău 27-29, la junioare 2 Valoare, CSS Galaţi - LPS Roman 31-25, junioare 2 Grupa Speranţă, CSM Rm. Sărat - CSS Galaţi 19-22, la junioare 3.
https://www.monitoruldegalati.ro/sport/junioarele-3-de-la-csm-galati-si-au-luat-revansa-cu-handbal-art-junioarele-1-de-la-cele-doua-echipe-galatene-au-ratat-turneul-final.html#sigProGalleria8fe8e63b0e
« Sakura Kiai Galaţi, un parcurs de excepţie la Cupa Sentoki
CSU Dunărea de Jos a rămas fără sprijin şi nu mai poate continua »
Junioarele 3 de la CSM Galaţi şi-au luat revanşa cu Handbal Art. Junioarele 1 de la cele două echipe gălăţene au ratat turneul final

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM